Document ID: 32010R1008

Reference:
10.11.2010
HU
Az Európai Unió Hivatalos Lapja
L 292/2
A BIZOTTSÁG 1008/2010/EU RENDELETE
(2010. november 9.)
egyes gépjárművek szélvédőtörlő és szélvédőmosó rendszereire vonatkozó típus-jóváhagyási előírásokról, továbbá a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló 661/2009/EK európai parlamenti és tanácsi rendelet végrehajtásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendeletre (1) és különösen a 14. cikke (1) bekezdésének a) pontjára,
mivel:
(1)
A 661/2009/EK rendelet a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelv („keretirányelv”) (2) által előírt típus-jóváhagyási eljárás összefüggésében egy új, különálló rendelet.
(2)
A 661/2009/EK rendelet hatályon kívül helyezi a gépjárművek ablaktörlő és ablakmosó rendszereire vonatkozó tagállami jogszabályok közelítéséről szóló, 1977. december 21-i 78/318/EGK tanácsi irányelvet (3). Ez a rendelet átveszi az említett irányelvben foglalt követelményeket, és szükség szerint módosítja őket a tudományos és a műszaki ismeretek fejlődéséhez való igazításuk érdekében.
(3)
Ennek a rendeletnek az alkalmazási köre összhangban van a 78/318/EGK tanácsi irányelv alkalmazási körével: az M1 kategóriájú gépjárművekre korlátozódik.
(4)
A 661/2009/EK rendelet alapvető rendelkezéseket határoz meg a gépjárművek szélvédőtörlő és szélvédőmosó rendszereik tekintetében történő típusjóváhagyására, valamint a szélvédőtörlő és szélvédőmosó rendszerek önálló műszaki egységként történő típusjóváhagyására vonatkozó követelményekről. Ezért a típusjóváhagyással összefüggő sajátos eljárásokat, vizsgálatokat és követelményeket meg kell állapítani.
(5)
Az e rendeletben előírt intézkedések összhangban vannak a „Műszaki Bizottság – Gépjárművek” elnevezésű bizottság véleményével,
ELFOGADTA EZT A RENDELETET:
1. cikk
Alkalmazási kör
Ez a rendelet a 2007/46/EK irányelv II. mellékletében meghatározott olyan M1 kategóriájú gépjárművekre vonatkozik, amelyek szélvédővel, valamint M1 kategóriájú gépjárművekre tervezett szélvédőmosó rendszerrel vannak felszerelve.
2. cikk
Fogalommeghatározások
E rendelet alkalmazásában:
(1)   „járműtípus a szélvédőtörlő és szélvédőmosó rendszer tekintetében”: olyan járművek, amelyek nem különböznek egymástól olyan lényeges jellemzők tekintetében, mint: a szélvédőtörlő és szélvédőmosó rendszer jellemzői, illetve a szélvédő alakja, mérete és jellemzői, valamint felszerelésének módja;
(2)   „szélvédőmosó rendszer típusa”: olyan szélvédőmosó rendszerek csoportja, amelyek nem különböznek egymástól olyan lényeges jellemzők tekintetében, mint a szélvédőmosó rendszer szivattyújának teljesítménye, a hozzá felhasznált anyagok, az űrtartalma, a fúvókái száma, a méretei, a falvastagsága vagy alakja;
(3)   „motor”: folyékony vagy gáz-halmazállapotú üzemanyaggal működő belsőégésű motor;
(4)   „szélvédőtörlő rendszer”: a szélvédő külső felületének törlésére szolgáló berendezésből, valamint annak elindításához és megállításához szükséges tartozékokból és kezelőberendezésekből álló rendszer;
(5)   „törölt terület”: a szélvédő azon területe(i), amelye(ke)t a szélvédőtörlő lapát(ok) töröl(nek), amikor a törlőrendszer rendes körülmények között üzemel;
(6)
(7)
(8)
(9)
(10)
(11)
(12)
(13)
(4)
(14)
(15)
(16)
(17)
(18)
(19)
3. cikk
Gépjárműnek a szélvédőtörlő és szélvédőmosó rendszerek tekintetében történő EK-típusjóváhagyása
1.   A gépjárműnek a szélvédőtörlő és szélvédőmosó rendszerek tekintetében történő EK-típusjóváhagyása iránti kérelmet a gyártó vagy képviselője nyújtja be a típusjóváhagyó hatósághoz.
2.   A kérelmet az I. melléklet 1. részében mintaként megadott adatközlő lapnak megfelelően kell összeállítani.
3.   Amennyiben az ezen rendelet III. mellékletében foglalt vonatkozó követelmények teljesülnek, a jóváhagyó hatóság megadja az EK-típusjóváhagyást, és a 2007/46/EK irányelv VII. mellékletében megállapított számozási rendszer szerint típus-jóváhagyási számot ad ki.
A tagállamok ugyanazt a számot nem rendelhetik hozzá más járműtípushoz.
4.   A (3) bekezdés alkalmazásában a típusjóváhagyó hatóság az I. melléklet 2. részében megállapított mintának megfelelően kiállított EK-típusbizonyítványt ad ki.
4. cikk
Szélvédőmosó rendszerek önálló műszaki egységként történő EK-típusjóváhagyása
1.   A szélvédőmosó rendszer típusának önálló műszaki egységként történő EK-típusjóváhagyására vonatkozó kérelmet a gyártó vagy képviselője nyújtja be a típusjóváhagyó hatósághoz.
A kérelmet a II. melléklet 1. részében mintaként megadott adatközlő lapnak megfelelően kell összeállítani.
2.   Amennyiben az ezen rendelet III. mellékletében foglalt vonatkozó követelmények teljesülnek, a jóváhagyó hatóság megadja az önálló műszaki egységre vonatkozó EK-típusjóváhagyást, és a 2007/46/EK irányelv VII. mellékletében megállapított számozási rendszer szerint típus-jóváhagyási számot ad ki.
A tagállamok nem rendelhetik ugyanazt a számot az önálló műszaki egységek másik típusához.
3.   A (2) bekezdés alkalmazásában a típusjóváhagyó hatóság a II. melléklet 2. részében megállapított mintának megfelelően kiállított EK-típusbizonyítványt ad ki.
5. cikk
Önálló műszaki egység EK-típusjóváhagyási jele
Minden olyan, adott típusnak megfelelő önálló műszaki egységen, amelynek tekintetében jelen rendelet szerint megadták az önálló műszaki egységre vonatkozó EK-típusjóváhagyást, fel kell tüntetni a II. melléklet 3. részében megállapított, önálló műszaki egységre vonatkozó EK-típusjóváhagyási jelet.
6. cikk
A 78/318/EGK irányelv szerint megadott jóváhagyások érvényessége és kiterjesztése
A nemzeti hatóságok engedélyezik a 661/2009/EK rendelet 13. cikkének (2) bekezdésében említett időpont előtt típusjóváhagyásban részesült járművek és önálló műszaki egységek értékesítését és forgalomba helyezését, és továbbra is kiterjesztik ezeknek a járműveknek és önálló műszaki egységeknek a jóváhagyását a 78/318/EGK irányelv feltételei szerint.
7. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. november 9-én.
a Bizottság részéről
az elnök
José Manuel BARROSO
(1)  HL L 200., 2009.7.31., 1. o.
(2)  HL L 263., 2007.10.9., 1. o.
(3)  HL L 81., 1978.3.28., 49. o.
(4)  HL L 230., 2010.8.31., 119. o.
I. MELLÉKLET
Gépjárműveknek a szélvédőtörlő és szélvédőmosó rendszereik tekintetében történő EK-típusjóváhagyására vonatkozó szakigazgatási dokumentumok
1.   RÉSZ
Adatközlő lap
MINTA
… számú adatközlő lap gépjárműveknek a szélvédőtörlő és szélvédőmosó rendszereik tekintetében történő EK-típusjóváhagyásához
Az alábbi adatokat három példányban, tartalomjegyzékkel együtt kell benyújtani. A rajzokat megfelelő méretarányban, kellő részletességgel, A4-es formátumban vagy A4-es formátumra összehajtogatva kell beadni. Amennyiben vannak fényképek, azoknak megfelelően részletesnek kell lenniük.
Ha az ezen az adatközlő lapon említett rendszerek, alkatrészek vagy önálló műszaki egységek elektronikus vezérléssel működnek, teljesítményükre vonatkozóan is kell adatokat szolgáltatni.
0.   ÁLTALÁNOS
0.1.   Gyártmány (a gyártó által bejegyzett védjegy): …
0.2.   Típus: …
0.2.1.   Kereskedelmi név (nevek) (amennyiben van): …
0.3.   Típusazonosító ismertetőjelek, amennyiben azok fel vannak tüntetve a járművön (1): …
0.3.1.   A jelölés elhelyezése: …
0.4.   Járműkategória (2): …
0.5.   A gyártó neve és címe: …
0.8.   Az összeszerelő üzem(ek) neve és címe: …
0.9.   A gyártó képviselőjének neve és címe (ha van ilyen): …
1.   A JÁRMŰ ÁLTALÁNOS SZERKEZETI JELLEMZŐI
1.1.   A járműtípust képviselő járműről készített fényképek és/vagy rajzok: …
3.   MOTOR (3)
3.2.   Belső égésű motor
3.2.1.8.   Névleges teljesítmény (4): … kW, … min–1-en (a gyártó által megadott érték)
3.2.5.   Elektromos rendszer
3.2.5.1.   Névleges feszültség: … V, pozitív/negatív földelés (5)
3.2.5.2.   Generátor
3.2.5.2.1.   Típus: …
3.2.5.2.2.   Névleges teljesítmény: … VA
3.3.   Villanymotor
3.3.1.1.   Legnagyobb óránkénti teljesítmény: …kW
3.3.1.2.   Üzemi feszültség: … V
3.3.2.   Akkumulátor
3.3.2.3.   Kapacitás: …Ah (amperóra)
3.4.   Motor vagy motorkombináció
3.4.1.   Hibrid elektromos jármű: igen/nem (5)
3.4.2.   Hibrid elektromos jármű kategóriája: járművön kívüli töltés/nem járművön kívüli töltés: (5)
3.4.4.   Az energiatároló eszköz leírása: (akkumulátor, kondenzátor, lendkerék/generátor)
3.4.4.5.   Energia: …
(akkumulátorra: feszültség és kapacitás Ah 2 órán át, kondenzátorra: J, …)
3.4.4.6.   Töltő: fedélzeti/külső/nincs (5)
4.   ERŐÁTVITEL (6)
4.7.   A jármű legnagyobb sebessége (km/h) (7): …
9.   FELÉPÍTMÉNY
9.2.   Felhasznált anyagok és az összeállítás módszere: …
9.4.   Látómező
9.4.1.   Az elsődleges referenciajelek kellő részletességű megadása annak érdekében, hogy könnyen azonosíthatók legyenek, és ellenőrizhető legyen a referenciajelek helyzete a többihez képest és az R ponthoz viszonyítva: …
9.5.   Szélvédő és más ablakok
9.5.1.   Szélvédő
9.5.1.1.   Felhasznált anyagok: …
9.5.1.2.   A felszerelés módja: …
9.5.1.3.   Dőlésszög: …
9.5.1.4.   Típus-jóváhagyási szám(ok): …
9.5.1.5.   Szélvédőtartozékok és ezek összeszerelésének helyzete, az elektromos/elektronikus alkatrészek rövid leírásával: …
9.6.   Szélvédőtörlő rendszer
9.6.1.   Részletes műszaki leírás (fényképekkel és rajzokkal együtt): …
9.7.   Szélvédőmosó rendszer
9.7.1.   Részletes műszaki leírás (fényképekkel és rajzokkal együtt), vagy ha önálló műszaki egységként jóváhagyott, akkor a típus-jóváhagyási szám: …
9.8.   Jég- és páramentesítő
9.8.2.   Legnagyobb elektromos fogyasztás: … kW
9.10.   Belső elrendezés
9.10.3.   Ülések
9.10.3.5.   Az R pont koordinátái vagy rajza
9.10.3.5.1.   Vezetőülés: …
9.10.3.6.   Törzs tervezett dőlésszöge
9.10.3.6.1.   Vezetőülés: …
Magyarázó megjegyzések
2.   RÉSZ
EK-típusbizonyítvány
MINTA
Méret: A4 (210 × 297 mm)
EK-TÍPUSBIZONYÍTVÁNY
Az értesítés tárgya:
—
EK-típusjóváhagyás megadása (8)
—
EK-típusjóváhagyás kiterjesztése (8)
—
EK-típusjóváhagyás elutasítása (8)
—
EK-típusjóváhagyás visszavonása (8)
járműtípusra a szélvédőtörlő és szélvédőmosó rendszere tekintetében
tekintettel a legutóbb a(z) 1008/2010/EU rendelettel módosított (8) …/…/EU rendeletre
Az EK-típusjóváhagyás száma: …
A kiterjesztés indoka: …
I.   SZAKASZ
0.1.   Gyártmány (a gyártó által bejegyzett védjegy): …
0.2.   Típus: …
0.2.1.   Kereskedelmi név (nevek) (amennyiben van): …
0.3.   Típusazonosító ismertetőjelek, amennyiben azok fel vannak tüntetve a járművön (9): …
0.3.1.   A jelölés elhelyezése: …
0.4.   Járműkategória (10): …
0.5.   A gyártó neve és címe: …
0.8.   Az összeszerelő üzem(ek) neve és címe: …
0.9.   A gyártó képviselőjének (ha van ilyen) neve és címe: …
II.   SZAKASZ
1.   Kiegészítő adatok: lásd a Kiegészítést.
2.   A vizsgálatok elvégzéséért felelős műszaki szolgálat: …
3.   A vizsgálati jegyzőkönyv kelte: …
4.   A vizsgálati jegyzőkönyv száma: …
5.   Megjegyzések (adott esetben): lásd a Kiegészítést.
6.   Hely: …
7.   Dátum: …
8.   Aláírás: …
Mellékletek
:
Információs csomag.
Vizsgálati jegyzőkönyv
(1)  Ha a típusazonosító ismertetőjel olyan karaktereket is tartalmaz, amelyek az ezen adatközlő lapon megjelölt jármű, alkatrész vagy önálló műszaki egység leírása szempontjából nem lényegesek, ezeket a karaktereket a dokumentációban kérdőjellel kell helyettesíteni (pl. ABC??123??).
(2)  A 2007/46/EK irányelv II. mellékletének A. részében felsorolt fogalommeghatározásoknak megfelelően osztályozva.
(3)  A benzinnel, gázolajjal, stb. vagy bármely más tüzelőanyag keverékével egyaránt működő járműveknél az adatokat meg kell ismételni.Nem hagyományos motorok és rendszerek esetében a gyártónak az itt említettekkel egyenértékű műszaki jellemzőket kell megadnia.
(4)  A 80/1269/EGK irányelv (HL L 375., 1980.12.31., 46. o.) követelményeinek megfelelően meghatározva.
(5)  A nem kívánt rész törlendő.
(6)  A meghatározott műszaki jellemzőket minden előterjesztett változatra meg kell adni.
(7)  Pótkocsik esetében a gyártó által megengedett legnagyobb sebesség.
(8)  A nem kívánt rész törlendő.
(9)  Ha a típusazonosító ismertetőjel olyan karaktereket is tartalmaz, amelyek az ezen adatközlő lapon megjelölt jármű, alkatrész vagy önálló műszaki egység leírása szempontjából nem lényegesek, ezeket a karaktereket a dokumentációban kérdőjellel kell helyettesíteni (pl. ABC??123??).
(10)  A 2007/46/EK irányelv II. mellékletének A. szakaszában szereplő meghatározás szerint.
Kiegészítés
a … számú EK-típusbizonyítványhoz
1.
Kiegészítő adatok:
1.1.
A járműtípus rövid leírása szerkezetére, méreteire, alakjára és szerkezeti anyagaira vonatkozóan: …
1.2.
A szélvédőtörlő és szélvédőmosó rendszerek működési módjának leírása: …
1.3.
A szélvédőtörlő rendszer részletes leírása (többek között a lapátok száma, hossza, a szélvédőtörlő karok méretei stb.): …
1.4.
A szélvédőmosó rendszer részletes leírása (többek között a fúvókák száma, a fúvókák nyílásainak száma, a szélvédőmosó-szivattyú, a folyadéktartály, a szélvédőmosófolyadék-tömlők, valamint csatlakozásuk a szivattyúhoz és a fúvókákhoz stb.) …
1.5.
A folyadéktartály űrtartalma (literben): …
1.6.
A jármű legnagyobb sebessége (km/h): …
2.
Vezető helye: bal/jobb (1)
3.
A balkormányos, illetve a jobbkormányos rendszerek egymásnak tükörképei: igen/nem (1)
4.
A szélvédőtörlő karra/szélvédőtörlő lapátra (1) aerodinamikai légterelő van felszerelve a vezető oldalán/középen/az utas oldalán/… (1)
5.
Megjegyzések: …
(1)  A megfelelő rész törlendő.
II. MELLÉKLET
Szélvédőmosó rendszerek önálló műszaki egységként történő EK-típusjóváhagyására vonatkozó szakigazgatási dokumentumok
1.   RÉSZ
Adatközlő lap
MINTA
… számú adatközlő lap szélvédőmosó rendszerek önálló műszaki egységként történő EK-típusjóváhagyásához
Az alábbi adatokat három példányban, tartalomjegyzékkel együtt kell benyújtani. A rajzokat megfelelő méretarányban, kellő részletességgel, A4-es formátumban vagy A4-es formátumra összehajtogatva kell beadni. Amennyiben vannak fényképek, azoknak megfelelően részletesnek kell lenniük.
Ha az ezen az adatközlő lapon említett rendszerek, alkatrészek vagy önálló műszaki egységek elektronikus vezérléssel működnek, teljesítményükre vonatkozóan is kell adatokat szolgáltatni.
0.   ÁLTALÁNOS
0.1.   Gyártmány (a gyártó által bejegyzett védjegy): …
0.2.   Típus: …
0.3.   Típusazonosító jelölések, amennyiben vannak, az önálló műszaki egységen (1): …
0.3.1.   A jelölés elhelyezése: …
0.5.   A gyártó neve és címe: …
0.7.   Önálló műszaki egységek esetében az EK-típus-jóváhagyási jel helye és rögzítési módja: …
0.8.   Az összeszerelő üzem(ek) neve és címe: …
0.9.   A gyártó képviselőjének neve és címe (ha van ilyen): …
9.7.   Szélvédőmosó berendezés
9.7.1.   Részletes műszaki leírás (fényképekkel és rajzokkal együtt): …
Magyarázó megjegyzések
2.   RÉSZ
EK-típusbizonyítvány
MINTA
Méret: A4 (210 × 297 mm)
EK-TÍPUSBIZONYÍTVÁNY
Az értesítés tárgya:
—
EK-típusjóváhagyás megadása (2)
—
EK-típusjóváhagyás kiterjesztése (2)
—
EK-típusjóváhagyás elutasítása (2)
—
EK-típusjóváhagyás visszavonása (2)
szélvédőmosó rendszer mint önálló műszaki egység típusa tekintetében
tekintettel a legutóbb a(z) 1008/2010 EU rendelettel módosított (2) …/…/ EU rendeletre
Az EK-típusjóváhagyás száma: …
A kiterjesztés indoka: …
I. SZAKASZ
0.1.   Gyártmány (a gyártó által bejegyzett védjegy): …
0.2.   Típus:…
0.3.   Típusazonosító jelölések, amennyiben vannak, az önálló műszaki egységen (3): …
0.3.1.   A jelölés elhelyezése: …
0.5.   A gyártó neve és címe: …
0.7.   Az EK-típus-jóváhagyási jel helye és rögzítésének módja: …
0.8.   Az összeszerelő üzem(ek) neve és címe: …
0.9.   A gyártó képviselőjének neve és címe (ha van ilyen): …
II. SZAKASZ
1.   Kiegészítő adatok: lásd a Kiegészítést.
2.   A vizsgálatok elvégzéséért felelős műszaki szolgálat: …
3.   A vizsgálati jegyzőkönyv kelte: …
4.   A vizsgálati jegyzőkönyv száma: …
5.   Megjegyzések (adott esetben): lásd a Kiegészítést.
6.   Hely: …
7.   Dátum: …
8.   Aláírás: …
Mellékletek
:
Információs csomag.
Vizsgálati jegyzőkönyv
Kiegészítés
a … számú EK-típusbizonyítványhoz
1.
Kiegészítő adatok:
1.1.
Az önálló műszaki egység típusának rövid leírása: …
1.2.
A szélvédőmosó rendszer részletes leírása:
1.2.1.
A fúvókák száma: …
1.2.2.
A fúvókák nyílásainak száma: …
1.2.3.
A szélvédőmosófolyadék-tömlők, valamint a szivattyúval és a fúvókákkal való csatlakozásuk leírása: …
1.2.4.
A szélvédőmosó szivattyú leírása: …
1.2.5.
A folyadéktartály űrtartalma (literben): …
2.
Vezető helye: bal/jobb (4)
3.
A rendszer bármelyik részét el lehet helyezni a motortérben: igen/nem (4)
4.
Önálló műszaki egység: általános/járműspecifikus (4)
5.
Megjegyzések: …
6.
Azon járműtípusok felsorolása, amelyekhez az önálló műszaki egységet jóváhagyták (adott esetben): …
3.   RÉSZ
Önálló műszaki egység EK-típus-jóváhagyási jele
1.   Az önálló műszaki egységek EK-típus-jóváhagyási jele az alábbiakból áll:
1.1.   egy téglalap, benne egy nyomtatott kis „e” betű, amelyet annak a tagállamnak megkülönböztető száma követ, amely az önálló műszaki egység EK-típusjóváhagyását kiadta:
1
Németország
2
Franciaország
3
Olaszország
4
Hollandia
5
Svédország
6
Belgium
7
Magyarország
8
Cseh Köztársaság
9
Spanyolország
11
Egyesült Királyság
12
Ausztria
13
Luxemburg
17
Finnország
18
Dánia
19
Románia
20
Lengyelország
21
Portugália
23
Görögország
24
Írország
26
Szlovénia
27
Szlovákia
29
Észtország
32
Lettország
34
Bulgária
36
Litvánia
49
Ciprus
50
Málta
1.2.   a téglalap közelében a típus-jóváhagyási szám 4. szakaszában foglalt „alap-jóváhagyási szám”, amelyet az ezen rendelethez vagy ezen rendeletet lényeges műszaki tartalommal legutóbb módosító módosításhoz rendelt sorszámot jelölő két számjegy előz meg. A sorszám jelenleg a „00”.
2.   Az önálló műszaki egység EK-típus-jóváhagyási jelét eltávolíthatatlanul, valamint jól olvashatóan kell elhelyezni a szélvédőmosófolyadék-tartályon, úgy, hogy az még akkor is jól olvasható legyen, amikor a berendezés be van építve a járműbe.
3.   Az 1. ábrán látható példa önálló műszaki egység EK-típus-jóváhagyási jelére.
1. ábra
Példa önálló műszaki egység EK-típus-jóváhagyási jelére
Magyarázó megjegyzések
Jelmagyarázat
Az önálló műszaki egység EK-típusjóváhagyását 0046 sorszámmal Hollandia adta ki. Az első két számjegy (00) azt jelzi, hogy az önálló műszaki egységet e rendeletnek megfelelően hagyták jóvá.
(1)  Ha a típusazonosító ismertetőjel olyan karaktereket is tartalmaz, amelyek az ezen adatközlő lapon megjelölt jármű, alkatrész vagy önálló műszaki egység leírása szempontjából nem lényegesek, ezeket a karaktereket a dokumentációban kérdőjellel kell helyettesíteni (pl. ABC??123??).
(2)  A nem kívánt rész törlendő.
(3)  Ha a típusazonosító ismertetőjel olyan karaktereket is tartalmaz, amelyek az ezen adatközlő lapon megjelölt jármű, alkatrész vagy önálló műszaki egység leírása szempontjából nem lényegesek, ezeket a karaktereket a dokumentációban kérdőjellel kell helyettesíteni (pl. ABC??123??).
(4)  A megfelelő rész törlendő.
III. MELLÉKLET
Szélvédőtörlő és szélvédőmosó rendszerekre vonatkozó követelmények
1.   KÜLÖNLEGES KÖVETELMÉNYEK
1.1.   Szélvédőtörlő rendszer
1.1.1.   Minden gépjárművet fel kell szerelni egy olyan szélvédőtörlő rendszerrel, amelynek a működtetéséhez a gépjármű főkapcsolójának bekapcsolása után a vezetőnek nem kell mást tennie, mint bekapcsolt állapotba kapcsolnia a szélvédőtörlő rendszert elindító, illetve leállító kezelőszervet.
1.1.1.1.   A szélvédőtörlő rendszernek egy vagy több, egyszerűen cserélhető szélvédőtörlő lapáttal ellátott szélvédőtörlő karból kell állnia.
1.1.2.   A szélvédőtörlő rendszer által törölt terület a III. melléklet 3. függelékének megfelelően meghatározott A. látómezőnek legalább a 98 %-át le kell, hogy fedje.
1.1.3.   A szélvédőtörlő rendszer által törölt terület a III. melléklet 3. függelékének megfelelően meghatározott B. látómezőnek legalább a 80 %-át le kell, hogy fedje.
1.1.4.   Amikor a szélvédőtörlő rendszer a 1.1.5.1. pont szerinti törlési gyakorisággal működik, az általa törölt területnek meg kell felelnie a 1.1.2. és a 1.1.3. pont követelményeinek; a szélvédőtörlő rendszer által törölt területet ezen melléklet 2.1.10–2.1.10.3. pontjában megállapított feltételek mellett kell vizsgálni.
1.1.5.   A szélvédőtörlő rendszernek legalább két törlési gyakorisági fokozattal kell rendelkeznie:
1.1.5.1.
egy olyan fokozattal, amely legalább 10 és legfeljebb 55 ciklus/perc törlési gyakoriságot jelent,
1.1.5.2.
egy olyan fokozattal, amely legalább 45 teljes ciklus/perc törlési gyakoriságot jelent.
1.1.5.3.
A legmagasabb és az egyik alacsonyabb gyakorisági fokozat közötti különbség legalább 15 ciklus/perc kell, hogy legyen.
1.1.5.4.
Ezen melléklet 1.1.5.1–1.1.5.3. pontjának követelményeit a szélvédőtörlő rendszer szakaszos működésével is teljesíteni lehet.
1.1.6.   Az 1.1.5–1.1.5.3. pontban említett gyakorisági fokozatokat az ezen melléklet 2.1.1–2.1.6., valamint 2.1.8. pontjában előírt feltételek mellett kell vizsgálni.
1.1.7.   Amikor a szélvédőtörlő rendszert a kezelőszerv kikapcsolt állapotba kapcsolásával leállítják, a szélvédőtörlő kar(ok)nak és a szélvédőtörlő lapát(ok)nak nyugvó helyzetbe kell visszatérniük.
1.1.8.   A szélvédőtörlő rendszernek legalább 15 másodpercig el kell viselnie, ha elakad. Automatikus áramkörvédelmi eszközök alkalmazása megengedett, feltéve, hogy az esetleges újraindításhoz a szélvédőtörlő kezelőszervének működtetésén kívül más műveletre nincs szükség.
1.1.9.   A szélvédőtörlő rendszer azon képességét, hogy az 1.1.8. pontban említett módon elviselje, ha elakad, az ezen melléklet 2.1.7. pontjában előírt feltételek mellett kell vizsgálni.
1.1.10.   Amennyiben a szélvédőtörlő kar(ok) vagy a szélvédőtörlő lapát(ok) nyugvó helyzetben nem a III. melléklet 3. függelékének megfelelően meghatározott B. látómezőn kívül esnek, a szélvédőtörlő lapáto(ka)t kézzel arrébb kell tudni helyezni úgy, hogy a szélvédő kézzel történő tisztítása érdekében a szélvédőtörlő lapáto(ka)t fel lehessen emelni a szélvédőről.
1.1.11.   A szélvédőtörlő rendszernek – 18 °C-os környezeti hőmérsékleten, száraz szélvédőn két percig teljesítményromlás nélkül kell tudnia működni.
1.1.12.   A szélvédőtörlő rendszer – 18 °C-on történő működését az ezen melléklet 2.1.11. pontjában előírt feltételek mellett kell vizsgálni.
1.1.13.   A szélvédőtörlő rendszernek a hatékonyság romlása nélkül akkor is meg kell felelnie az ezen melléklet 1.1.2. pontjában előírt követelményeknek, ha a legnagyobb törlési gyakorisággal működik, és a gépjármű a legnagyobb sebessége 80 %-a, illetve 160 km/h közül az alacsonyabb értéknek megfelelő relatív légsebességnek van kitéve. A szélvédő A. látómezejét ezen melléklet 2.1.8. és 2.1.9. pontja szerint kell előkészíteni. A szélvédő, valamint a szélvédőtörlő kar(ok) és a szélvédőtörlő lapát(ok) méretével és alakjával összefüggő aerodinamikai hatásokat az említett feltételek mellett, továbbá a 2.1.9.1. pont figyelembevételével kell ellenőrizni. A vizsgálat alatt a szélvédőtörlő lapát(ok)nak érintkezniük kell a szélvédővel, nem emelkedhetnek fel teljesen. A szélvédőnek az 1.1.2. pontban meghatározott területén a szélvédőtörlő lapát(ok)nak minden teljes ciklus alatt teljes hosszukban érintkezniük kell a szélvédővel, részlegesen sem emelkedhetnek fel sem a felfelé, sem a lefelé irányuló ütem alatt.
1.2.   Szélvédőmosó rendszer
1.2.1.   Minden gépjárművet fel kell szerelni egy olyan szélvédőmosó rendszerrel, amely a gépjármű főkapcsolójának bekapcsolása után működőképes, és ellenáll az olyan esetben kialakuló terhelésnek és nyomásnak, amikor a fúvókák el vannak tömődve, és a rendszert az ezen melléklet 2.2.1.1–2.2.1.1.2. pontjában megállapított eljárással működtetik.
1.2.2.   A szélvédőmosó rendszer működését nem befolyásolhatják az ezen melléklet 2.2.1–2.2.5. pontjában meghatározott hőmérsékleti ciklusok.
1.2.3.   A szélvédőmosó rendszernek rendes feltételek mellett, – 18 °C és 80 °C közötti környezeti hőmérsékleten szivárgás nyomai, a csövek különválása és a fúvókák működési hibája nélkül képesnek kell lennie arra, hogy mosófolyadékot permetezzen a szélvédő megfelelő területére. Emellett a rendszer a fúvókák eltömődése esetén sem mutathatja szivárgás nyomait, és a csövek sem válhatnak szét.
1.2.4.   A szélvédőmosó rendszernek képesnek kell lennie arra, hogy az ezen melléklet 2.2.6–2.2.6.4. pontjában megállapított feltételek mellett a III. melléklet 3. függelékének megfelelően meghatározott A. látómező legalább 60 %-ának a megtisztítására elegendő mosófolyadékot permetezzen a szélvédőre.
1.2.5.   A szélvédőmosó rendszert tudni kell a kezelőszervével kézzel működtetni. Emellett a rendszer bekapcsolását és kikapcsolását a gépjármű egyéb rendszerével is össze lehet hangolni, illetve egyesíteni lehet.
1.2.6.   A folyadéktartály űrtartalmának legalább 1,0 liternek kell lennie.
2.   VIZSGÁLATI ELJÁRÁS
2.1.   A szélvédőtörlő rendszerre vonatkozó vizsgálati feltételek
2.1.1.   Az alábbi vizsgálatokat eltérő rendelkezések hiányában a 2.1.1–2.1.5. pontban előírt feltételek mellett kell elvégezni.
2.1.2.   A környezeti hőmérsékletnek 5 °C és 40 °C között kell lennie.
2.1.3.   A szélvédőt állandóan nedvesen kell tartani.
2.1.4.   Elektromos szélvédőtörlő rendszernek az alábbi kiegészítő feltételeknek kell megfelelnie.
2.1.4.1.   A vizsgálat elején valamennyi akkumulátornak teljesen feltöltött állapotban kell lennie.
2.1.4.2.   A motornak, amennyiben be van szerelve, a legnagyobb teljesítményhez tartozó fordulatszám 30 %-át nem meghaladó fordulatszámon kell működnie. Ha azonban bizonyos motorvezérlési stratégiák miatt ez nem bizonyul kivitelezhetőnek, például elektromos hibrid járművek esetében, reális forgatókönyvet kell kidolgozni, figyelembe véve a motor fordulatszámát, valamint a motorműködés szakaszos vagy teljes hiányát rendes vezetési feltételek mellett. Ha a szélvédőtörlő rendszer működő motor nélkül is teljesíteni tudja a követelményeket, akkor a motornak egyáltalán nem kell működnie.
2.1.4.3.   A tompított fényszórót be kell kapcsolni:
2.1.4.4.   Valamennyi beszerelt fűtő-, szellőztető, jég- és páramentesítő rendszert (a gépjárműben való elhelyezkedésétől függetlenül) a legnagyobb áramfogyasztás mellett kell működtetni.
2.1.5.   A sűrített levegővel vagy vákuummal működtetett szélvédőtörlő rendszereknek a motor fordulatszámától és terhelésétől, illetve a gyártó által a rendes működéshez előírt legkisebb és legnagyobb akkumulátortöltési szintektől függetlenül folyamatosan az előírt törlési gyakorisággal kell működniük.
2.1.6.   Nedves szélvédőn történő 20 perces működést követően a szélvédőtörlő rendszer törlési gyakoriságainak meg kell felelniük az ezen melléklet 1.1.5–1.1.5.3. pontjában megállapított követelményeknek.
2.1.7.   Ezen melléklet 1.1.8. pontjának követelményei akkor teljesülnek, ha a szélvédőtörlő karok 15 másodpercig a ciklus közepének megfelelő helyzetben maradnak úgy, hogy a szélvédőtörlő rendszer kezelőszerve a legnagyobb törlési gyakoriságra van állítva.
2.1.8.   A szélvédő külső felületét alaposan zsírtalanítani kell metilalkohollal vagy bármely, ezzel egyenértékű zsírtalanító szerrel. A száradást követően legalább 3 %-os, de legfeljebb 10 %-os ammóniaoldatot kell rá felvinni. Az így kezelt felületet hagyni kell megszáradni, majd száraz pamutronggyal át kell törölni.
2.1.9.   A III. melléklet 4. függelékében szereplő előírásoknak megfelelő vizsgálati keverékből egyenletes bevonatot kell képezni a szélvédő külső felületén, és hagyni kell megszáradni.
2.1.9.1.   Amennyiben a szélvédő külső felületét a 2.1.8. és 2.1.9. pontja szerint készítették elő, a vonatkozó vizsgálatok alatt használni lehet a szélvédőmosó rendszert.
2.1.10.   A szélvédőtörlő rendszer által ezen melléklet 1.1.4. pontja szerint törölt területet a következők szerint kell meghatározni.
2.1.10.1.   A szélvédő külső felületét a 2.1.8. és a 2.1.9. pont előírásai szerint kezelni kell.
2.1.10.2.   Az ezen melléklet 1.1.2. és 1.1.3. pontjában foglalt követelmények teljesülésének ellenőrzéséhez a szélvédőtörlő rendszert – a 2.1.9.1. pontot is figyelembe véve – be kell kapcsolni, a törölt terület körvonalát meg kell határozni, és össze kell vetni a III. melléklet 3. függelékének megfelelően meghatározott A. és B. látómező körvonalával.
2.1.10.3.   A műszaki szolgálat hozzájárulhat, hogy más vizsgálati eljárással (pl. virtuális vizsgálattal) ellenőrizzék az ezen melléklet 1.1.2. és 1.1.3. pontjában foglalt követelmények teljesülését.
2.1.11.   Az 1.1.11. pont követelményeit – 18 ± 3 °C környezeti hőmérsékleten kell teljesíteni, amelyen a gépjárművet legalább négy órán át kell tárolni. A gépjárművet elő kell készíteni a 2.1.4–2.1.5. pontban meghatározott feltételek mellett történő működésre. A vizsgálat alatt a szélvédőtörlő rendszernek a szokásos módon, de a legnagyobb törlési gyakorisággal kell működnie. A törölt területet nem kell megfigyelni.
2.2.   A szélvédőmosó rendszerre vonatkozó vizsgálati feltételek
2.2.1.   1. sz. vizsgálat. A szélvédőmosó rendszert teljesen fel kell tölteni vízzel, és legalább négy órán át 20 ± 2 °C-os környezeti hőmérsékleten kell tartani. A vizet ezen a hőmérsékleten kell stabilizálni.
2.2.1.1.   A fúvókák összes nyílását be kell dugaszolni, majd a szélvédőmosó kezelőszervét percenként hatszor, minden alkalommal legalább három másodpercre működésbe kell hozni.
2.2.1.1.1.   Ha a szélvédőmosó rendszer a vezető izomerejével működik, kézzel működtetett szivattyú esetében 11,0–13,5 daN erőt kell kifejteni. Lábbal működtetett szivattyú esetében a kifejtett erőnek 40,0–44,5 daN értékűnek kell lennie.
2.2.1.1.2.   Elektromos szivattyúk esetében a vizsgálati feszültség legalább a névleges feszültség, és legfeljebb a névleges feszültség plusz 2 V legyen.
2.2.1.2.   A vizsgálat végén a szélvédőmosó rendszer működésének meg kell felelnie az ezen melléklet 1.2.3. pontjában foglalt előírásoknak.
2.2.2.   2. sz. vizsgálat. A szélvédőmosó rendszert teljesen fel kell tölteni vízzel, és legalább négy órán át – 18 ± 3 °C-os környezeti hőmérsékleten kell tartani. A vizet nem kell ezen a hőmérsékleten stabilizálni.
2.2.2.1.   A szélvédőmosó kezelőszervét a 2.2.1.1.1. és a 2.2.1.1.2. pont szerint percenként hatszor, minden alkalommal legalább három másodpercre működésbe kell hozni. A rendszert ezután 20 ± 2 °C-os környezeti hőmérsékleten kell tartani, amíg a jég teljesen fel nem olvad. A vizet nem kell ezen a hőmérsékleten stabilizálni. Ezután a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését.
2.2.3.   3. sz. vizsgálat. Alacsony hőmérsékleten végrehajtott ciklusok vizsgálata
2.2.3.1.   A szélvédőmosó rendszert teljesen fel kell tölteni vízzel, és legalább négy órán keresztül – 18 ± 3 °C-os környezeti hőmérsékleten kell tartani, hogy a szélvédőmosó rendszerben lévő összes víz megfagyjon. A rendszert ezután 20 ± 2 °C-os környezeti hőmérsékleten kell tartani, amíg a jég teljesen fel nem olvad, de legfeljebb négy órán át. Ezt a fagyasztási/olvadási ciklust hatszor kell megismételni. Végül, miután a szélvédőmosó rendszert 20 ± 2 °C-os környezeti hőmérsékleten tartották, amíg a jég teljesen fel nem olvadt (noha a vizet nem kell ezen a hőmérsékleten stabilizálni), a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését.
2.2.3.2.   A szélvédőmosó rendszert teljesen fel kell tölteni fagyálló szélvédőmosó folyadékkal, amely 50 %-os metanololdatból vagy izopropil-alkohol és víz keverékéből áll, amelynek a keménysége legfeljebb 205 mg/l (Ca). A rendszert legalább négy órán át – 18 ± 3 °C-os környezeti hőmérsékleten kell tartani. A folyadékot nem kell ezen a hőmérsékleten stabilizálni. Ezután a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését.
2.2.4.   4. sz. vizsgálat. Magas hőmérsékleten végrehajtott ciklusok vizsgálata
2.2.4.1.   Ha a szélvédőmosó rendszer valamelyik része a motortérben van elhelyezve, akkor a berendezést teljesen fel kell tölteni vízzel, és legalább nyolc órán keresztül 80 ± 3 °C-os környezeti hőmérsékleten kell tartani. A vizet nem kell ezen a hőmérsékleten stabilizálni. Ezután a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését.
2.2.4.2.   Ha a szélvédőmosó rendszer egyik része sincs a motortérben elhelyezve, akkor a berendezést teljesen fel kell tölteni vízzel, és legalább nyolc órán keresztül 80 ± 3 °C-os környezeti hőmérsékleten kell tartani. A vizet nem kell ezen a hőmérsékleten stabilizálni. A rendszert ezután 20 ± 2 °C-os környezeti hőmérsékleten kell tartani. Miután a víz hőmérséklete stabilizálódott, a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését. Ezt követően a rendszert teljesen fel kell tölteni vízzel, és legalább nyolc órán át 60 ± 3 °C-os környezeti hőmérsékleten kell tartani. A vizet nem kell ezen a hőmérsékleten stabilizálni. Ezután a rendszert a 2.2.1.1–2.2.1.2. pont szerint működtetve ellenőrizni kell a szélvédőmosó rendszer működését. A gyártó kérheti, hogy a szélvédőtörlő rendszert ehelyett a 2.2.4.1. pontban előírt feltételek mellett vizsgálják.
2.2.5.   A szélvédőtörlő rendszernek a 2.2.1–2.2.4.2. pontban meghatározott vizsgálatait ugyanazon a szélvédőtörlő rendszeren, egymás után kell elvégezni. A rendszert akár külön, akár abba a gépjárműbe beépítve is lehet vizsgálni, amelyikre az EK-típusjóváhagyást kérik. Amennyiben az EK-típusjóváhagyási kérelem önálló műszaki egységre vonatkozik, a rendszert külön kell vizsgálni.
2.2.6.   5. sz. vizsgálat. A szélvédőmosó rendszer alkalmassági vizsgálata
2.2.6.1.   A szélvédőmosó rendszert teljesen fel kell tölteni vízzel. Amennyiben lehetséges, a fúvóká(ka)t álló járművön a szélvédő külső felületén a célterületre lehet irányítani, amikor nincs jelentősebb szélhatás.
2.2.6.2.   A szélvédő külső felületét ezen melléklet 2.1.8. és a 2.1.9. pontjának előírásai szerint kezelni kell.
2.2.6.3.   Ezután a szélvédőmosó rendszert – ezen melléklet 2.2.1.1–2.2.1.2. pontját is figyelembe véve – a gyártó utasításai szerint működtetni kell. A vizsgálat teljes időtartama nem haladhatja meg a legnagyobb törlési gyakoriságra állított szélvédőtörlő rendszer automatikus működése esetén a 10 teljes ciklust.
2.2.6.4.   Az ezen melléklet 1.2.4. pontjában foglalt követelmények teljesülésének ellenőrzéséhez a vonatkozó megtisztított terület körvonalát meg kell határozni, és össze kell vetni a III. melléklet 3. függelékének megfelelően meghatározott A. látómező körvonalával. Ha megfigyeléssel egyértelműen megállapítható, hogy a követelmények teljesülnek, a körvonalak bejelölése nem szükséges.
2.2.7.   A 2.2.6–2.2.6.4. pontban meghatározott vizsgálatot mindig azon a járművön kell elvégezni, amelyikre az EK-típusjóváhagyást kérik, még akkor is, ha jóváhagyott önálló műszaki egység van a járműbe építve.
1. függelék
Eljárás az R pont, vagyis az ülés vonatkoztatási pontjának ellenőrzésére
Az R pontot, vagyis az ülés vonatkoztatási pontját a 17. sz. ENSZ-EGB előírás (1) 3. mellékletének rendelkezései szerint kell meghatározni.
(1)  HL L 373., 2006.12.27., 1. o.
2. függelék
Eljárás az elsődleges referenciajelek meghatározására a háromdimenziós referenciarendszerben
A rajzokon szereplő elsődleges referenciajelek és a járművön való tényleges elhelyezkedésük közötti viszonyt a 125. sz. ENSZ-EGB előírás (1) 4. mellékletének rendelkezései szerint kell meghatározni.
(1)  HL L 200., 2010.7.31., 38. o.
3. függelék
Eljárás a járművek szélvédője látómezejének meghatározására
Az A. és a B. látómezőt a 43. sz. ENSZ-EGB előírás 18. mellékletének rendelkezései szerint kell meghatározni.
4. függelék
A szélvédőtörlő és szélvédőmosó rendszerek vizsgálatához használt keverékre vonatkozó előírások
1.   A III. melléklet 2.1.9. pontjában említett vizsgálati keverék az alábbiakból áll:
1.1.
205 mg/l-nél (Ca) kisebb keménységű víz: 92,5 térfogat%.
1.2.
Telített vizes sóoldat (konyhasó): 5,0 térfogat%.
1.3.
Az alábbi 1.3.1–1.3.2.6. pont előírásainak megfelelő por: 2,5 térfogat%.
1.3.1.   A vizsgálathoz használt por elemzésére vonatkozó előírások
1.3.1.1.
68 ± 1 tömeg % SiO2
1.3.1.2.
4 ± 1 tömeg % Fe2O3
1.3.1.3.
16 ± 1 tömeg % Al2O3
1.3.1.4.
3 ± 1 tömeg % CaO
1.3.1.5.
1,0 ± 0,5 tömeg % MgO
1.3.1.6.
4 ± 1 tömeg % lúg
1.3.1.7.
2,5 ± 0,5 tömeg % pörkölési veszteség
1.3.2.   A durva szemcséjű por szemcseméret-eloszlására vonatkozó előírások
1.3.2.1.
12 ± 2 % 0–5 μm méretű szemcse
1.3.2.2.
12 ± 3 % 5–10 μm méretű szemcse
1.3.2.3.
14 ± 3 % 10–20 μm méretű szemcse
1.3.2.4.
23 ± 3 % 20–40 μm méretű szemcse
1.3.2.5.
30 ± 3 % 40–80 μm méretű szemcse
1.3.2.6.
9 ± 3 % 80–200 μm méretű szemcse

Summary:
A gépjárművek szélvédőtörlő és szélvédőmosó rendszerei
A gépjárművek szélvédőtörlő és szélvédőmosó rendszerei
ÖSSZEFOGLALÓ AZ ALÁBBI DOKUMENTUMRÓL:
1008/2010/EU rendelet – egyes gépjárművek szélvédőtörlő és szélvédőmosó rendszereire vonatkozó típus-jóváhagyási előírásokról
MI A RENDELET CÉLJA?
A rendelet a gépjárművek szélvédőtörlő* és szélvédőmosó rendszereire* vonatkozó szabályokat határozza meg.
A jogszabály célja, hogy a jelenlegi követelményeket a tudományos és a műszaki ismeretek fejlődéséhez igazítsa.
FŐBB PONTOK
              
A rendelet típus-jóváhagyási előírásokat határoz meg az egyes gépjárművek szélvédőtörlő és szélvédőmosó rendszereire vonatkozóan. A gépjárművek és pótkocsijaik típusjóváhagyásáról szóló 661/2009/EK rendelet végrehajtásának részét képezi.
Az érintett gépjárműtípusok
E rendelet az M1 kategóriájú gépjárművekre vonatkozik, azaz azon személyszállításra tervezett és épített gépjárművekre, amelyek a vezetőn kívül legfeljebb 8 utas szállítására alkalmasak.
A gépjárművek szélvédőtörlő és szélvédőmosó rendszereire vonatkozó előírások
A gyártók kötelesek a gépjárműveket a következőkkel felszerelni:
szélvédőkarokból álló szélvédőtörlők. A szélvédőtörlő rendszernek legalább két törlési gyakorisági fokozattal kell rendelkeznie. A szélvédőtörlő rendszer által törölt területnek le kell fednie az A. látómező legalább 98%-át, és a B. látómező legalább 80%-át (a látómezők területéről a 43. sz. ENSZ-EGB előírás 18. mellékletének 2.2. és 2.4. pontjai rendelkeznek);
mosó rendszer, amely szivárgás, a csövek különválása és a fúvókák működési hibája nélkül a szélvédő megfelelő területére permetezi a mosófolyadékot. E rendszernek képesnek kell lennie arra, hogy az A. látómező legalább 60%-ának a megtisztítására elegendő mosófolyadékot permetezzen a szélvédőre.
A rendelet továbbá az eszközök megfelelőségének ellenőrzésére szolgáló vizsgálati eljárásokat is meghatározza.
Az uniós típusjóváhagyás kérelmezése
A gépjármű gyártója típusjóváhagyás iránti kérelmet nyújt be az illetékes hatósághoz. A gyártónak két lehetősége van:
típusjóváhagyás iránti kérelmet nyújt be valamennyi gépjárműtípus tekintetében azok szélvédőtörlő és szélvédőmosó rendszereire vonatkozóan; vagy
típusjóváhagyás iránti kérelmet nyújt be a szélvédőmosó rendszer tekintetében önálló műszaki egység típusaként.
Az uniós kérelemnek a következő információkat kell tartalmaznia:
a gépjármű gyártmánya és típusa;
a törlő és mosó rendszer részletes műszaki leírása;
a törlő és mosó rendszerek működési módjának leírása.
Ha az illetékes hatóság úgy ítéli meg, hogy a gépjármű a szélvédőtörlő és szélvédőmosó rendszerekre vonatkozó valamennyi előírásnak megfelel, uniós típusjóváhagyást ad és – a 2007/46/EK irányelvvel összhangban – egy típus-jóváhagyási számot ad ki.
MIKORTÓL HATÁLYOS E RENDELET?
              
A rendelet 2010. november 30 -án lépett hatályba.
* KULCSFOGALMAK
              
Szélvédőtörlő rendszer: a szélvédő külső felületének törlésére használt rendszer.
Szélvédőmosó rendszer: a szélvédőmosó-folyadékot tároló és azt a szélvédő külső részére átvezető és irányító rendszer.
FŐ DOKUMENTUM
            
A Bizottság 1008/2010/EU rendelete (2010. november 9.) az egyes gépjárművek szélvédőtörlő és szélvédőmosó rendszereire vonatkozó típus-jóváhagyási előírásokról, továbbá a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló 661/2009/EK európai parlamenti és tanácsi rendelet végrehajtásáról (HL L 292., 2010.11.10., 2–20. o.)
Az 1008/2010/EU rendelet későbbi módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ OKMÁNYOK
            
Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról („keretirányelv”) (HL L 263., 2007.10.9., 1–160. o.)
Lásd az egységes szerkezetbe foglalt változatot.
Az Európai Parlament és a Tanács 661/2009/EK rendelete (2009. július 13.) a gépjárművek, az ezekhez tervezett pótkocsik és rendszerek, alkatrészek valamint önálló műszaki egységek általános biztonságára vonatkozó típus-jóváhagyási előírásokról (HL L 200., 2009.7.31., 1–24. o.)
Lásd az egységes szerkezetbe foglalt változatot.
utolsó frissítés 27.10.2016